Public procurement notice: Contract Notice
Published: 2024-12-23
Buyer: ΠΕΡΙΦΕΡΕΙΑ ΘΕΣΣΑΛΙΑΣ/ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ
Country: GR
Region: EL612
Contract type: Works
Procedure: Open procedure
CPV classification: 45240000: Construction work for water projects
Estimated value: 7250000 EUR
Submission deadline: 2025-02-03
Award criteria: price

Technical requirements: Οι προς εκτέλεση εργασίες συνοπτικά περιλαμβάνουν τα παρακάτω έργα Πολιτικού Μηχανικού και Η/Μ μηχανικού:
Αντλιοστάσιο (Α/Σ) – Εργα υδροληψίας
Το έργο προβλέπεται στην περιοχή που βρίσκεται η υδροληψία του αγωγού ( σήραγγα)  προς τον ΥΗΣ Πλαστήρα, σε υψόμετρο +792,00. Το αντλιοστάσιο και το κτίριο των μετασχηματιστών θα κατασκευαστούν από οπλισμένο σκυρόδεμα C25/30. Στον υπαίθριο χώρο προβλέπονται τα αντιπληγματικά αεροφυλάκια.
Το αντλιοστάσιο εδράζεται στο κυκλικό φρέαρ υδροληψίας το οποίο θα κατασκευαστεί με αλληλοτεμνόμενους φρεατοπασσάλους, διαμέτρου 1,20μ εναλλάξ από άοπλο και οπλισμένο σκυρόδεμα C20/25. Η εσωτερική διάμετρος του φρέατος, μετά την κατασκευή της εσωτερικής επένδυσης (υγρός θάλαμος) είναι 6,20 μ.
Η θέση των πολύτρητων υδροληψίας προβλέπεται σε απόσταση 36,50 μ από τον άξονα του φρέατος του αντλιοστασίου. Εκεί προβλέπεται το φρέαρ εξόδου - υδροληψίας με αλληλοτεμνόμενους φρεατοπασσάλους διαμέτρου 1,00m εναλλάξ από άοπλο και οπλισμένο σκυρόδεμα C20/25, εσωτερικής διαμέτρου 4,00μ, μετά την κατασκευή της εσωτερικής επένδυσης.
Η σύνδεση των δύο φρεάτων γίνεται με αγωγούς υδροληψίας Φ600 που τοποθετούνται κατά τη φάση της οριζόντιας διάτρησης με τη μέθοδο pipe jacking σε στάθμες +780,00 και +784,00.
Προβλέπεται εσωτερική διαμόρφωση του φρέατος – υγρού θαλάμου του αντλιοστασίου με την κατασκευή τριών (3) φατνωμάτων από οπλισμένο σκυρόδεμα C25/30 για την εγκατάσταση των αντλιών και η διαμόρφωση των ανοιγμάτων των δύο υδροληψιών.
Καταθλιπτικός αγωγός από το Αντλιοστάσιο (Α/Σ) στη Δεξαμενή Φόρτισης
Το μήκος του καταθλιπτικού αγωγού από το αντλιοστάσιο (Α/Σ) έως την δεξαμενή φόρτισης (Δ/Φ) είναι 1986,03m. Ο αγωγός από σωλήνες HDPE, 12,50atm ονομαστικής διαμέτρου 630 mm, τοποθετείται συνεχώς σε υφιστάμενο εργοταξιακό δρόμο της Δ.Ε.Η. με μέσο πλάτος 5,50 μ.
Δεξαμενή Φόρτισης
Το νερό από το αντλιοστάσιο (Α/Σ) του έργου υδροληψίας καταθλίβεται  προς την δεξαμενή φόρτισης (Δ/Φ) σε απόσταση 2,0χλμ.ανατολικά σε μέσο υψόμετρο εδάφους +865 περίπου. Η δεξαμενή φόρτισης θα είναι μονοθάλαμη με συνολικό όγκο ~600,00 μ3. 
Αγωγός με ήπιες κατά μήκος κλίσεις - Τμήμα Χ.Θ.0+000 ÷2+420,96
Ο αγωγός τοποθετείται συνεχώς σε υφιστάμενο εργοταξιακό δρόμο της Δ.Ε.Η. Εξαίρεση αποτελεί  τμήμα 120,31μ με κατά μήκος κλίση  ̴44% που τοποθετείται σε σκάμμα εντός ζώνης στο αριστερό του αγωγού πτώσης (penstock) του ΥΗΕ Πλαστήρα της ΔΕΗ.  Στο τμήμα από Χ.Θ. 0+000÷1+300 προβλέπεται αγωγός από σωλήνες HDPE 12 atm ονομαστικής διαμέτρου 630mm. Στο τμήμα από Χ.Θ.1+300÷1+586,31 των ως άνω 120,31μ, με έντονη κλίση, ο αγωγός προβλέπεται από χαλυβδοσωλήνες κλάσης Χ52 ονομαστικής διαμέτρου 450 mm με πάχος ελάσματος 6,35mm.
Στο τμήμα Χ.Θ.1+586,31÷2+420,96 ο αγωγός προβλέπεται από HDPE 12 atm ονομαστικής διαμέτρου 600mm. 
Αγωγός πτώσης με έντονες κατά μήκος κλίσεις (penstock) - Τμήμα Χ.Θ. 2+420,96÷4+156
Ο αγωγός τοποθετείται σε σκάμμα εντός ζώνης στο αριστερό του αγωγού πτώσης (penstock) του ΥΗΕ Πλαστήρα της ΔΕΗ. Ο αγωγός σε όλο το μήκος προβλέπεται από χαλυβδοσωλήνες κλάσης Χ70, ονομαστικής διαμέτρου 450mm και πάχος ελάσματος 7,14 mm.
Για την ασφαλή εργασία θα γίνεται η εκσκαφή του ορύγματος σωληνώσεως με ερπυστριοφόρο εκσκαφέα, από ανάντη προς τα κατάντη και πρόβλεψη ειδικού ερπυστριοφόρου εξοπλισμού (bulldozer ή άλλο ισοδύναμο) το οποίο θα συγκρατεί το εκσκαπτικό μηχάνημα με συρματόσχοινο. Επίσης θα απαιτηθεί ειδική πρόβλεψη, κατάλληλου εξοπλισμού για την τοποθέτηση των χαλυβδοσωλήνων στο όρυγμα, από κατάντη προς τα ανάντη.
Η επίχωση του ορύγματος θα γίνεται προοδευτικά κατά τμήματα με κατεύθυνση από το κατάντη σημείο προς τα ανάντη του κεκλιμένου τμήματος του ορύγματος που θα επιχώνεται κάθε φορά. Κάθε τμήμα ορίζεται μεταξύ δύο συνεχόμενων έργων σταθεροποίησης της επίχωσης του ορύγματος και προστασίας έναντι διάβρωσης  (τοιχία διακοπής ορύγματος – «κόφτρες» - trench brakers).
Αγωγός με ήπιες κατά μήκος κλίσεις - Τμήμα Χ.Θ. 4+156 ÷4+710,44
Ο αγωγός σε όλο το υπόψη τελευταίο τμήμα,  που καταλήγει στο χώρο των γραφείων και του ΥΗΣ Ν. Πλαστήρα της ΔΕΗ,  προβλέπεται από χαλυβδοσωλήνες κλάσης Χ70, ονομαστικής διαμέτρου 500mm. Το πάχος ελάσματος των χαλυβδοσωλήνων του αγωγού είναι 7,14 mm.
Διαμόρφωση Ζώνης Κατασκευής – Συντήρησης στα τμήματα από Χ.Θ. 1+466 – 1+586,31 και Χ.Θ. 2+429 – 4+156 του αγωγού από χαλυβδοσωλήνες σε έντονες κατά μήκος κλίσεις (Penstock)
Πριν την έναρξη των εκσκαφών για την τοποθέτηση των σωλήνων στο όρυγμα θα εκτελούνται οι εργασίες για τη διεύρυνση της υφιστάμενης ζώνης, αριστερά του Penstock του Υ.Η.Σ. Ν. Πλαστήρα. Η εργασία αυτή θα γίνει με κατάλληλο ερπυστριοφόρο μηχάνημα,  από ανάντη προς τα κατάντη που θα συγκρατείται από ανάντη με “μπουλντόζα”.
Σώματα αγκύρωσης αγωγού
Για την ευστάθεια του αγωγού προβλέπονται σώματα αγκύρωσης σε οριζοντιογραφικά τόξα και σε μηκοτομικές θλάσεις.
Έργο Καταστροφής Ενέργειας
Η θέση του έργου καταστροφής ενέργειας (Ε.Κ.Ε.) προβλέπετα εντός του χώρου των εγκαταστάσεων του Υ.Η.Σ. Ν. Πλαστήρα της ΔΕΗ. 
Η λεκάνη καταστροφής ενέργειας από οπλισμένο σκυρόδεμα C25/30 έχει εσωτερικές οριζόντιες διαστάσεις 15,00μ x 6,00μ και ύψος στην υπερχείλιση 4,00 μ., με συνολικό όγκο 360 μ3.
Το έργο κατασκευάζεται δυτικά της Καρδίτσας και εκτείνεται από το ανατολικό άκρο της λίμνης Πλαστήρα (περιοχή Τσαρδάκι Ν.Δ. του οικισμού Μοσχάτου) έως το ΥΗΣ της ΔΕΗ και τα Διυλιστήρια της Καρδίτσας (Ν.Δ. του οικισμού Μητρόπολης).
Η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή).


Winner: Publications Office of the European Union